|  |  |
| --- | --- |
|  |   Coat of arms of Greece.svg ΕΛΛΗΝΙΚΗ ΔΗΜΟΚΡΑΤΙΑ |

Δράμα 5 Αυγούστου 2025

 Αρ.Πρωτ.1070

**Προς**

Υπουργείο Εθνικής Οικονομίας & Οικονομικών

Υπουργό κ. Κυριάκο Πιερρακάκη

**Κοινοποίηση**

Υφυπουργό αρμόδιο για τη Φορολογική Πολιτική κ. Γεώργιο Κώτσηρα

Γενική Γραμματεία Φορολογικής Πολιτικής κα Χρυσάνθη Μήλιου

**Κεντρική Ένωση Επιμελητηρίων Ελλάδος**

**Επιμελητήρια Χώρας**

**Θέμα: Επείγουσα συμμόρφωση με την Οδηγία (ΕΕ) 2022/542 για τους συντελεστές ΦΠΑ – Ανάγκη για μείωση του ΦΠΑ σε βασικά είδη**

Αξιότιμε κύριε Υπουργέ

Γνωρίζουμε όλοι μας ότι, η αποστολή αιτιολογημένης γνώμης από την Ευρωπαϊκή Επιτροπή προς τη χώρα μας, να προβεί άμεσα στις απαραίτητες ενέργειες για πλήρη ενσωμάτωση της Οδηγίας (ΕΕ) 2022/542 στην εθνική νομοθεσία αποτελεί υποχρέωση μας. Η εν λόγω οδηγία επιτρέπει τη διεύρυνση της χρήσης μειωμένων και μηδενικών συντελεστών ΦΠΑ, ιδιαίτερα για βασικά αγαθά όπως τρόφιμα, φάρμακα και ιατρικά είδη. Μάλιστα δε, η μη τήρηση της προθεσμίας δύο μηνών που έχει θέσει η Επιτροπή ενδέχεται να οδηγήσει στην παραπομπή της Ελλάδας στο Δικαστήριο της ΕΕ με πιθανές οικονομικές κυρώσεις, γεγονός που θα έχει επιπτώσεις τόσο δημοσιονομικές όσο και πολιτικές πράγμα το οποίο ουδείς πιστεύουμε ότι θα ήθελε.

Ειδικότερα γνωρίζετε ότι από τα μέχρι τώρα στοιχεία, εκτιμάται ότι θα υπάρξει αύξηση στο 3,7% του ετήσιου πληθωρισμού στην Ελλάδα τον Ιούλιο του 2025, σύμφωνα με τα προκαταρκτικά στοιχεία της Eurostat, από 3,6% που ήταν τον Ιούνιο. Παράλληλα, ο πληθωρισμός στην ευρωζώνη παρέμεινε σταθερός στο 2%, εντός του στόχου της Ευρωπαϊκής Κεντρικής Τράπεζας (ΕΚΤ), ενισχύοντας την εκτίμηση για σταθεροποίηση των τιμών. Η μικρή αυτή αύξηση στην Ελλάδα οφείλεται κυρίως στις τιμές τροφίμων, αλκοόλ και καπνού, οι οποίες κατέγραψαν ρυθμό ανόδου 3,3% (έναντι 3,1% τον Ιούνιο). Στον αντίποδα, οι τιμές στην ενέργεια κατέγραψαν μείωση (-2,5%) πράγμα που οφείλετε κυρίως στις τιμές των καυσίμων και όχι στην τιμή λιανικής της ηλεκτρικής ενέργειας, γεγονός που βοήθησε στη συγκράτηση του συνολικού δείκτη. Όπως αντιλαμβάνεστε αν εξαιρέσουμε τις τιμές καυσίμων τότε ο δείκτης του ετήσιου πληθωρισμού εκτινάσσεται προς τα πάνω.

Κύριε Υπουργέ

Δυστυχώς η κατάσταση με το κόστος των τροφίμων, των ειδών πρώτης ανάγκης, των περισσοτέρων υπηρεσιών, του ηλεκτρικού ρεύματος και των ενοικίων έχει φτάσει στο απροχώρητο για τον Έλληνα καταναλωτή. Μια γενναία μείωση του ΦΠΑ στα βασικά είδη όπως τρόφιμα, φάρμακα και ιατρικά είδη είναι αν μη τι άλλο αναγκαία σε συνδυασμό πάντα με ελέγχους για την πάταξη της αισχροκέρδειας. Εν κατακλείδι μετά την οδηγία 2022/542 η διεύρυνση της χρήσης μειωμένων και μηδενικών συντελεστών ΦΠΑ θα δώσει δυνατότητες μείωσης των τιμών και ανακούφισης του καταναλωτή και παρακαλούμε να εξετάσετε ενόψει μάλιστα των εξαγγελιών σας στην 89η ΔΕΘ, την πρόταση μας.

|  |  |
| --- | --- |
| C:\Users\USERTA~1\AppData\Local\Temp\FineReader10\media\image1.jpeg |  **Με εκτίμηση** **Στέφανος Γεωργιάδης** **Πρόεδρος Επιμελητηρίου Δράμας****Υπεύθυνος Έρευνας & Ανάπτυξης Κεντρικής Ένωσης Επιμελητηρίων**  **Ελλάδος** |